L'Orquestra Lira Saguntina oferirà dissabte que ve el tradicional concert de Nadal a l'Auditori Joaquín Rodrigo
07 de desembre 2020

L'Orquestra Simfònica Lira Saguntina realitzarà el tradicional concert de Nadal dissabte que ve, 12 de desembre, a l'Auditori Joaquín Rodrigo de Sagunt. L'actuació, que forma part de la programació de tardor de la delegació de Cultura de l'Ajuntament de Sagunt, començarà a les 18 hores.

  

El concert començarà amb música barroca de George Haëndel i Antonio Vivaldi. En primer lloc, interpretaran la _Zarabanda de la Suite número 4 HWV 437_ en arranjament per a orquestra de cordes, i, en segon lloc, el _Concert per a dos oboes_ del geni venecià amb els jóvens solistes Pau Mollà Herráez i Joan Tarazona Berzosa.

  

Seguirà l'actuació amb la coneguda _Simfonia dels joguets_, atribuïda a Leopold Mozart i a Joseph Haydn durant molt de temps, encara que estudis recents atribuïxen esta obra al poc conegut Edmund Angerer. És una obra per a cordes on participen instruments musicals de joguet.

  

Amb la Lira Saguntina actuaran alumnes de l'Escola de Música Joaquín Rodrigo i la Jove Orquestra. Per a acabar el concert, el director Ramón Zacarías Cerdá ha seleccionat un popurri de nadales tradicionals que són conegudes per tots i totes.

  

El concert és gratuït i l'entrada es pot reservar amb antelació en Servientradas.

  

  

![](/media/rmoh0o5m/95cartel-12-12-2020-def.jpg)  
  

*   [](http://www.facebook.com/sharer.php?u=https://aytosagunto.es/va/actualitat/l-orquestra-lira-saguntina-oferira-dissabte-que-ve-el-tradicional-concert-de-nadal-a-l-auditori-joaquin-rodrigo/ "Facebook")
*   [](http://twitter.com/share?url=https://aytosagunto.es/va/actualitat/l-orquestra-lira-saguntina-oferira-dissabte-que-ve-el-tradicional-concert-de-nadal-a-l-auditori-joaquin-rodrigo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-orquestra-lira-saguntina-oferira-dissabte-que-ve-el-tradicional-concert-de-nadal-a-l-auditori-joaquin-rodrigo/ "Linked In")
*   [](mailto:?body=https://aytosagunto.es/va/actualitat/l-orquestra-lira-saguntina-oferira-dissabte-que-ve-el-tradicional-concert-de-nadal-a-l-auditori-joaquin-rodrigo/)